QNX
QNX – realaus laiko operacinė sistema (RTOS). Naudojama realaus laiko ir integruotoms sistemoms valdyti – aviacinėje, medicininėje ir buitinėje elektroninėje technikoje, kur svarbu laiku sureaguoti į visus įvykius bei sugebėti atsakyti į užklausas per tam tikrą apibrėžtą laiką. XX amžiaus dešimto dešimtmečio pabaigoje galimybių demonstracijai buvo išleista minimali QNX 4 versijos pagrindu paremta sistemos versija su grafine aplinka ir naršykle, tilpusi į 1,44 MB lankstųjį diskelį.